Doložka vybraných vplyvov
A.1. Názov materiálu: Návrh rámcovej pozície SR k viacročnému finančnému rámcu EÚ 2014 – 2020
Termín začatia a ukončenia PPK: 9.9.2011 – 23.9.2011
V štádiu, kedy Európska komisia svojím oznámením predložila dokument s názvom „Rozpočet pre Európu 2020“ a vláda SR schváli rámcovú pozíciu k viacročnému finančnému rámcu EÚ 2014–2020, neexistujú potenciálne nižšie uvedené dopady. 

 	Pozitívne* 	Žiadne*	Negatívne*	
1. Vplyvy na rozpočet verejnej správy
 	 	       X		
2. Vplyvy na podnikateľské prostredie – dochádza k zvýšeniu regulačného zaťaženia?	 	       X	 	
3, Sociálne vplyvy 
– vplyvy  na hospodárenie obyvateľstva,
-sociálnu exklúziu,
- rovnosť príležitostí a rodovú rovnosť a vplyvy na zamestnanosť	 	       X	 	
4. Vplyvy na životné prostredie	 	X	 	
5. Vplyvy na informatizáciu spoločnosti	 	 X 	 	
 
A.3. Poznámky
V štádiu schválenia konkrétnych legislatívnych aktov k viacročnému finančnému rámcu 2014-2020 ako celku a pre jednotlivé sektorové politiky Radou EÚ a Európskym parlamentom (predpokladá sa v priebehu rokov 2012 a 2013) bude možné identifikovať, analyzovať a kvantifikovať dopady na obdobie rokov 2014-2022. Rok 2022 je uvedený z dôvodu, že vyplácanie prostriedkov z rozpočtu EÚ súvisiacich s finančnou perspektívou 2014-2020 bude pravdepodobne prebiehať až do roku 2022. Pravdepodobne pôjde o nasledovné pozitívne dopady: vplyvy na rozpočet verejnej správy, vplyvy na podnikateľské prostredie, sociálne vplyvy, vplyvy na životné prostredie, vplyvy na informatizáciu spoločnosti. Pravdepodobný je aj jeden negatívny vplyv, a to na rozpočet verejnej správy.

Je možné očakávať, že Slovenská republika bude po vyčíslení odvodov do rozpočtu EÚ a príjmov z rozpočtu EÚ naďalej v pozícii čistého príjemcu prostriedkov. Finančné prostriedky pre odvody SR do rozpočtu EÚ týkajúce sa VFR 2014 – 2020 budú zabezpečené v štátnom rozpočte SR v rokoch 2014 až 2020. V štátnom rozpočte na roky 2014 – 2020 (resp. pravdepodobne až do roku 2022 z dôvodu uplatňovania pravidla n+2 pre niektoré programy EÚ) budú v štátnom rozpočte zároveň zabezpečené prostriedky na spolufinancovanie programov a projektov spolufinancovaných z rozpočtu EÚ. V návrhu štátneho rozpočte na roky 2012-2014 sú už na rok 2014 rozpočtované výdavky na spolufinancovanie programového obdobia 2014-2020. Miera spolufinancovania bude závisieť od povinnosti členského štátu, stanovenej pre konkrétnu sektorovú politiku v príslušnom sekundárnom právnom akte SR a následne od vývoja verejných financií a predovšetkým príjmov a výdavkov štátneho rozpočtu.  

A.4. Alternatívne riešenia
Predkladatelia nezvažovali alternatívne riešenia. Dôvodom je samotný fakt, že schválenie viacročného finančného rámca EÚ 2014-2020 (VFR 2014-2020) formou nariadenia Rady EÚ a Európskeho parlamentu o VFR 2014-2020 a medziinštitucionálnej dohody medzi Európskym parlamentom, Radou EÚ a Európskou komisiou o rozpočtových záležitostiach a riadnom finančnom hospodárení, stanovuje článok 312 Zmluvy o fungovaní EÚ. V rade EÚ je schválenie podmienené jednomyseľným súhlasom. 

A.5. Stanovisko gestorov 
 
Ministerstvo financií SR ako gestor posudzovania návrhu za oblasť vplyvov na rozpočet verejnej správy a zamestnanosť vo verejnej správe: bez pripomienok (stanovisko bolo zaslané v čase konania PPK). 
 
Ministerstvo financií SR ako gestor posudzovania návrhu z hľadiska vplyvov na informatizáciu spoločnosti: Ak sú uvádzané pozitívne alebo negatívne vplyvy, t.j. iné ako žiadne, je potrebné vyplniť aj tabuľku č. 13 a rozpísať vplyvy podrobnejšie (stanovisko bolo zaslané v čase konania PPK). 

Ministerstvo práce, sociálnych vecí a rodiny SR ako gestor posudzovania návrhu z hľadiska sociálnych vplyvov: V súčasnom štádiu práce predpokladáme, že materiál Návrh rámcovej pozície SR k viacročnému finančnému rámcu EÚ 2014 – 2020 nebude mať sociálny vplyv, ani vplyv na podnikateľské prostredie, životné prostredie a informatizáciu spoločnosti. V súčasnom štádiu rozpracovanosti politiky sú uvažované vplyvy uvedené v doložke vplyvov nekonkrétne a nejasné, preto navrhujeme v doložke vybraných vplyvov uviesť, že návrh nebude mať tieto vplyvy. Bližšie vysvetlenie odporúčame uviesť v poznámkach. Stanovisko bolo zaslané v čase konania PPK.

Ministerstvo životného prostredia SR ako gestor posudzovania návrhu za oblasť vplyvov na životné prostredie: Ak sú uvádzané pozitívne alebo negatívne vplyvy, t.j. iné ako žiadne, je potrebné vyplniť aj tabuľku č. 13 a rozpísať vplyvy podrobnejšie (stanovisko bolo zaslané v čase konania PPK). 

Ministerstvo hospodárstva SR ako gestor posudzovania návrhu z hľadiska vplyvov na podnikateľské prostredie: bez pripomienok (stanovisko bolo zaslané v čase konania PPK).

Predkladatelia dokumentu medzičasom znenie doložky vplyvov upravili v zmysle pripomienok gestorov predbežného pripomienkového konania a jednotlivých rezortov v rámci  medzirezortného pripomienkového konania. Výsledne znenie predstavuje určitý kompromis  a odzrkadľuje samotný fakt, že v tomto štádiu nie je možné identifikovať, analyzovať a kvantifikovať konkrétne dopady na obdobie rokov 2014-2020.